Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 3 Pv 604/13/8810	Spišská Nová Ves, 2.1.2014
EEČ : 2-68-8-2014

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 11.09.2013 v čase okolo 17,00 hod. na štátnej ceste č. II/547, viedol osobné motorové vozidlo zn. Škoda Octavia, EČ: SN-148CA v smere zo Spišských Vlách smerom na obec Kolinovce v km 52,0 ,  kde na mokrej vozovke v dôsledku nesprávnej korekcii riadenia vozidla, po prejazde oblúkom pravotočivej zákruty neprimeranou rýchlosťou 89,7 až 109,6 km/h, pričom medzná rýchlosť pre prejazd oblúkom zákruty bola približne 77 km/h, v snahe stabilizovať vozidlo vynášané k vonkajšjemu okraju oblúka vozovky vyvolal bočnú nestabilitu vozidla - bočný šmyk a následný pohyb vozidla do protismeru, kde došlo k zrážke s protiidúcim vozidlom autobusu zn. Irisbus, EČ: KE-071 HC, ktoré riadil XXXXX, kedy následkom nárazu vozidlo odhodilo vľavo mimo úroveň vozovky, pričom došlo k zraneniu spolujazdkyne vo vozidle Škoda Octavia XXXXX, ktorá utrpela pomliaždenie mozgu s krvácaním v oblasti stredného mozgu s opuchom mozgu, nakrvácanie pod pavúčnicou mozgu v ľavej čelovo-temennej oblasti, zlomeninu bočnej steny ľavej čeľustnej dutiny s nakrvácaním do čeľustnej dutiny, sériovú zlomeninu rebier vľavo s prienikom vzduchu do pohrudnicovej dutiny, pomliaždenie pľúc obojstranne s nakrvácaním, rozrhnutie sleziny, pomliaždenie a natrhnutie pečene, šok z krvácania, zlomeninu tela ľavej ramennej kosti s posunutím úlomkov, zlomeninu kĺbového výbežku 1. krčného stavca C1 vpravo, zlomeniny tiel stavcov C4 a C5, poškodenie medzistavcovej platničky C5/6, zlomeninu pravého kĺbového výbežku záhlavovej kosti so subluxáciou v skĺbení medzi lebkou a prvým krčným stavcom, zlomeninu tŕňových výbežkov C4, C6, C7, trieštivú zlomeninu zadnej časti oblúka stavca C5 a prednej hrany stavca C6i, teda úraz ťažký s dobou práceneschopnosti a liečenia minimálne od 11.09.2013 do 21.05.2013, t. j. 252 dní a takto konal v rozpore s ustanovením § 16 ods. 1 písm. a/,  § 9 ods. 1 zákona č. 8/2009 Z. z. o cestnej premávke a o zmene v doplnení niektorých zákonov, v znení neskorších predpisov,

lebo je trestné stíhanie neprípustné podľa § 9 odsek 1 písmeno f

Odôvodnenie:

	Vyšetrovateľ Okresného riaditeľstva PZ, Odboru kriminálnej polície v Spišskej Novej Vsi uznesením sp. zn. ORP-771/OVK-SN-2013 zo dňa 05.11.2013 vzniesol obvinenie XXXXX pre prečin ublíženia na zdraví podľa § 157 ods. 1, ods. 2 písm. a/ Tr. zákona na tom skutkovom základe, že dňa 11.09.2013 v čase okolo 17,00 hod. na štátnej ceste č. II/547, viedol osobné motorové vozidlo zn. Škoda Octavia, EČ: SN-148CA v smere zo Spišských Vlách smerom na obec Kolinovce v km 52,0 ,  kde na mokrej vozovke v dôsledku nesprávnej korekcii riadenia vozidla, po prejazde oblúkom pravotočivej zákruty neprimeranou rýchlosťou 89,7 až 109,6 km/h, pričom medzná rýchlosť pre prejazd oblúkom zákruty bola približne 77 km/h, v snahe stabilizovať vozidlo vynášané k vonkajšjemu okraju oblúka vozovky vyvolal bočnú nestabilitu vozidla - bočný šmyk a následný pohyb vozidla do protismeru, kde došlo k zrážke s protiidúcim vozidlom autobusu zn. Irisbus, EČ: KE-071 HC, ktoré riadil XXXXX, kedy následkom nárazu vozidlo odhodilo vľavo mimo úroveň vozovky, pričom došlo k zraneniu spolujazdkyne vo vozidle Škoda Octavia XXXXX, ktorá utrpela pomliaždenie mozgu s krvácaním v oblasti stredného mozgu s opuchom mozgu, nakrvácanie pod pavúčnicou mozgu v ľavej čelovo-temennej oblasti, zlomeninu bočnej steny ľavej čeľustnej dutiny s nakrvácaním do čeľustnej dutiny, sériovú zlomeninu rebier vľavo s prienikom vzduchu do pohrudnicovej dutiny, pomliaždenie pľúc obojstranne s nakrvácaním, rozrhnutie sleziny, pomliaždenie a natrhnutie pečene, šok z krvácania, zlomeninu tela ľavej ramennej kosti s posunutím úlomkov, zlomeninu kĺbového výbežku 1. krčného stavca C1 vpravo, zlomeniny tiel stavcov C4 a C5, poškodenie medzistavcovej platničky C5/6, zlomeninu pravého kĺbového výbežku záhlavovej kosti so subluxáciou v skĺbení medzi lebkou a prvým krčným stavcom, zlomeninu tŕňových výbežkov C4, C6, C7, trieštivú zlomeninu zadnej časti oblúka stavca C5 a prednej hrany stavca C6i, teda úraz ťažký s dobou práceneschopnosti a liečenia minimálne od 11.09.2013 do 21.05.2013, t. j. 252 dní a takto konal v rozpore s ustanovením § 16 ods. 1 písm. a/, 
§ 9 ods. 1 zákona č. 8/2009 Z. z. o cestnej premávke a o zmene v doplnení niektorých zákonov, v znení neskorších predpisov.

	V priebehu vyšetrovania bola vypočutá poškodená XXXXX, ktorá po zákonnom poučení v zmysle § 211 ods. 1 Tr. poriadku nedala súhlas na trestné stíhanie svojho druha XXXXX pre prečin ublíženia na zdraví podľa § 157 Tr. zákona. Uviedla, že s obvineným pred dopravnou nehodou žila v spoločnej domácnosti, s obvineným aj napriek tejto nehode plánuje spoločnú budúcnosť a spoločnú rodinu, aj keď momentálne, až do zlepšenia zdravotného stavu, býva u svojej babky, nakoľko potrebuje každodennú pomoc a obvinený musí chodiť do práce. 

	Podľa § 211 ods. 1 Tr. poriadku trestné stíhanie aj pre trestný čin ublíženia na zdraví podľa § 157  Tr. zákona proti tomu, kto je vo vzťahu k poškodenému osobu, voči ktorej by mal poškodený ako svedok právo odoprieť výpoveď, možno začať a už v začatom trestnom stíhaní pokračovať iba so súhlasom poškodeného.

	Podľa § 9 ods. 1 písm. f/ Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, aj je trestné stíhanie podmienené súhlasom poškodeného a nebol súhlas daný alebo bol vzatý späť. 

	V zmysle § 215 ods. 1 písm. d/ Tr. poriadku prokurátor zastaví trestné stíhanie, ak je trestné stíhanie neprípustné podľa § 9.

	Vzhľadom na uvedené bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Gardošíková
prokurátorka